ທະນາຄານ​ໂລກກ່າວວ່າ ເສດຖະກິດໂລກ ຈະຂະຫຍາຍໂຕຊ້າລົງ ໃນປີ 2012 ນີ້ (ເບິ່ງວີດີໂອພາສາລາວ/ອັງກິດ)
ທະຄານໂລກກ່າວວ່າ ບໍ່​ມີ​ຂົງ​ເຂດ​ໃດ​ຈະ​ສາມາດ​ລອດ​ພົ້ນ ຈາກ​ຜົນ​ສະທ້ອນຕ່າງໆ​ ທີ່​ຈະມາ​ຈາກ​ສະພາວະ​ເສດຖະກິດ ​ຕົກ​ຕໍ່າລົງ​ຢາງ​ໜັກ​ນັ້ນ​ໄດ້.
ທະນາຄານໂລກໄດ້ລົດລະດັບການທໍານາຍຂອງຕົນກ່ຽວກັບການເຕີບໂຕ ຂອງເສດຖະກິດໂລກໃນປີ 2012 ນີ້ ເນຶ່ອງມາຈາກບັນຫາໜີ້ສິນຂອງພາກ ພື້ນຢູໂຣບທີ່ກໍາລັງມີຢູ່ຕໍ່ມານັ້ນ ສະຖາບັນໃຫ້ເງິນກູ້ຢືມຂອງໂລກແຫ່ງນີ້ ກ່າວວ່າ ປາກົດວ່າວິກິດການຂອງພວກປະເທດທີ່ໃຊ້ເງິນຢູໂຣ ຫລືເຂດຢູໂຣນັ້ນ ສາມາດຄວບຄຸມໄດ້ແດ່ແລ້ວເວລານີ້ ແຕ່ພ້ອມດຽວກັນ ທະນາຄານໂລກກໍໄດ້ກ່າວເຕືອນພວກປະເທດພວມພັດທະນາທັງຫລາຍ ຈົ່ງກຽມໂຕ ຮັບມືກັບສະພາວະເສດຖະກິດຊັກຊ້າລົງ ແລະຄວາມເປັນໄປໄດ້ວ່າວິກິດການເສດຖະກິດ ອາດຈະຮຸນແຮງໜັກລົງໄປອີກ ຜູ້ສື່ຂ່າວວີໂອເອ ມີລ ອາຊີກາ (Mil Arcega)ມີລາຍງານເລື່ອງນີ້ ຊຶ່ງທອງປານຈະນໍາມາສະເໜີທ່ານໃນອັນດັບຕໍ່ໄປ ຄາດວ່າເສດຖະກິດໂລກຈະເຕີບໂຕຊ້າລົງກວ່າເກົ່າໃນປີນີ້ ທ່ານ Hans Timmer ຫົວ ໜ້າໂຄງການພັດທະນາຕ່າງໆຂອງທະນາຄານໂລກຄາດຄະເນວ່າການເຕີບໂຕໂດຍລວມ ຂອງເສດຖະກິດໂລກໃນປີ 2012 ນີ້ຈະຢູ່ໃນອັດຕາປະມານ 2 5 ເປີເຊັນ ຊຶ່ງແມ່ນຕໍ່າ ກວ່າການປະເມີນໃນເບຶ້ອງຕົ້ນຂອງທະນາຄານໂລກ ເຖິງນຶ່ງເປີເຊັນກ່ວາໆ ທ່ານ Hans Timmer ເວົ້າວ່າ ພວກປະເທດພວມພັດທະນາທັງຫລາຍ ຈະສືບຕໍ່ແຊງໜ້າການເຕີບໂຕຢູ່ໃນ ກຸ່ມປະເທດທີ່ ຈະເຣີນທາງເສດຖະກິດທັງຫລາຍ ແຕ່ພວກປະເທດທີ່ເສດຖະກິດກໍາລັງໂຜ່ໂຕຂຶ້ນມາມີ ຄວາມສໍາຄັນ ເຊ່ນປະເທດຈີນນັ້ນ ຈະປະເຊີນກັບຄວາມສ່ຽງທີ່ສໍາຄັນຫລາຍຢ່າງ ທ່ານ ລິນ ຢິຟູ ນັກເສດຖະສາດປະຈໍາທະນາຄານໂລກ ກ່າວວ່າ ນັ້ນແມ່ນໂຮມທັງເງິນລົງທຶນທີ່ ຫລັ່ງໄຫລເຂົ້າ ປະເທດຫລຸດນ້ອຍ ແລະການຄ້າຕົກຕໍ່າລົງ ຖ້າຫາກວິກິດການໜີ້ສິນໃນ ພາກພື້ນຢູໂຣບຮ້າຍແຮງລົງໄປອີກ ທ່ານ ລິນ ເວົ້າວ່າ: ເຖິງແມ່ນທະຄານໂລກຈະເວົ້າວ່າ ພວກປະເທດທີ່ມີລາຍໄດ້ສູງທັງຫລາຍ ມີຄວາມຮັບຜິດ ຊອບຕົ້ນຕໍ ໃນການປ້ອງກັນບໍ່ໃຫ້ເກີດວິກິດການທີ່ກວ້າງ ໃຫຍ່ອອກໄປກໍຕາມ ແຕ່ຂະ ນະດຽວກັນ ທະນາຄານໂລກກໍເວົ້າວ່າ ພວກປະເທດພວມພັດທະນາ ກໍມີພັນທະຮັບຜິດ ຊອບນໍາເຊັ່ນດຽວກັນ ທ່ານ Timmer ກ່າວວ່າ ປັດໃຈສໍາຄັນທີ່ສຸດປະການນຶ່ງ ກໍຄືບົດບາດການລົງທຶນຂອງພວກປະ ເທດເອເຊຍນັ້ນເອງ ທ່ານ Timmer ເວົ້າວ່າ ທະນາຄານໂລກກ່າວອີກວ່າ ບໍ່ມີຂົງເຂດໃດທີ່ຈະສາມາດລອດພົ້ນໄປຈາກ ຜົນສະທ້ອນ ຕ່າງໆ ທີ່ຈະມາຈາກສະພາວະເສດຖະກິດຕົກຕໍ່າລົງຢາງໜັກນັ້ນໄດ້ ແລະໄດ້ຮຽກຮ້ອງໄປ ຍັງບັນດາລັດຖະບານຂອງພວກປະເທດພວກພັດທະນາທັງຫລາຍ ໃຫ້ສະໜັບສະໜຸນ ພວກກົນໄກຮ່ວມມືກັນທາງການຄ້າ ແລະໃຫ້ພັດທະນາແຜນການຮັບມືສຸກເສີນໄວ້ ທີ່ແນ ເປົ້າໝາຍໃສ່ການຜ່ອນເບົາຜົນກະທົບ ຈາກວິກິດການທີ່ອາດຈະເກີດຂຶ້ນແບບຮຸນແຮງ ແລະດົນນານກວົ່າເກົ່ານັ້ນ